Bağçasaray müqaviləsi

Baxçasaray müqaviləsi (, ) və ya Çexrin müqaviləsi () — 1676-1681 Osmanlı-Rusiya müharibəsinin sonunda Osmanlı İmperiyası, Krım xanlığı və Rusiya Çarlığı arasında Krımın Bağçasaray şəhərində 3 yanvar 1681-ci ildə imzalanmış sülh müqaviləsi. Eyni zamanda da Rusiya çarlığı ilə Osmanlı İmperiyası arasında imzalanmış ilk rəsmi müqavilədir.

 Mahiyyəti 
Bu müqavilənin maddələrinə görə Osmanlı İmperiyası və Moskva mərkəzli Rusiya çarlığı arasında 20 il müddətinə sülh olmalı idi. İki dövlətin əsas sərhədi kimi isə Dnepr çayı nəzərdə tutulmuşdu. Hər iki tərəf də Dnepr çayı ilə cənubdakı Buq çayı arasında yaşayış məskəni salınmayacağını öhtəsinə götürürdü. Noqay köçərilərinin Ukraynanın cənub steplərində köçəriliklə məşğul olmaları qəbul edilirdi. Zaporojye Kazaklarının Dnepr çayı və onun qolları üzərində balıqçılıq etmə, cənubda duzlaq işlətmə, Dnepr çayı və Qara dənizdən istifadə haqları dəyişmədən qalırdı.

Sağsahil Ukrayna, yəni Ukraynada Dnepr çayının şərqi və  Zaporojye Kazaklarının bölgələrinin Rusiya çarlığının nəzarətində olduğunu Osmanlılar qəbul edirdi. Buna qarşılıq isə, Kiyev bölgəsinin cənubu (xüsusilə Çexrin), Bratislava bölgəsi və Podolye Osmanlı İmperiyasının nəzarətində qalırdı.

 Həmçinin bax 

 Osmanlı İmperiyası
 Krım xanlığı
 Rusiya Çarlığı

 İstinadlar 

Kateqoriya:Müqavilələr
Kateqoriya:Osmanlı imperiyası tarixi
Kateqoriya:Ukrayna tarixi
Kateqoriya:Rusiya imperiyası
Kateqoriya:Rusiya tarixi